

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

**ບົດສໍາຫຼວດຕົນເອງ**

* **ບົດ​ສຳຫຼວດ​ບຸກ​ຄົນ​ສະ​ມາ​ຊິກ​ພັກ**
* ຊື່ ແລະ ນາມສະກຸນ: ສະຫາຍ ສຸກສະຫວັນ ລັກປະສິດ, ວັນ, ເດືອນ, ປີ ເກີດ: 24-4-1984,

ບ້ານເກີດ: ບ.ສາຍລົມ, ເມືອງ: ນະຄອນຫຼວງພະບາງ, ແຂວງ ຫຼວງພະບາງ.

* ຊົນຊັ້ນກໍາເນີດ: ກໍາມະກອນ, ຊົນເຜົ່າ: ລາວລຸ່ມ.
* ວັນ, ເດືອນ, ປີ ເຂົ້າການປະຕິວັດ: 01/11/2006
* ວັນ,ເດືອນ, ປີ ເຂົ້າສັງກັດລັດ: 22/11/2007
* ວັນ, ເດືອນ, ປີ ເຂົ້າອົງການຈັດຕັ້ງ ຊາວໜຸ່ມ: 15/05/1998
* ວັນ, ເດືອນ, ປີ ເຂົ້າອົງການຈັດຕັ້ງ ກໍາມະບານ: 01/06/2006
* ວັນ, ເດືອນ, ປີ ເຂົ້າພັກສໍາຮອງ: 08/11/2016
* ວັນ, ເດືອນ, ປີ ເຂົ້າພັກສົມບູນ: 18/01/2018
* ຊັ້ນຕໍາແໜ່ງພັກ ພາຍໃນ ປະຈຸບັນ : ສະມາຊິກ
* ຊັ້ນຕໍາແໜ່ງລັດ​ພາຍ​ໃນ ປະຈຸບັນ: ໜ່ວຍງານມືຖື
* ລະດັບການສຶກສາ ສາມັນ: ມ. 6
* ລະດັບວິຊາສະເພາະ: ປະລິນຍາຕີ

**I./ ຄຸນທາດທາງດ້ານການເມືອງ ແລະ ຄຸນສົມບັດສິນທໍາປະຕິວັດ:**

* **ຄຸນທາດການເມືອງ:** ມີທັດສະນະຫລັກໝັ້ນ ແລະ ກໍາແໜ້ນຕໍ່ແນວທາງນະໂຍບາຍ ທາງດ້ານການເມືອງ, ມີຄວາມຈົງຮັກພັກດີຕໍ່ພັກ ແລະ ຕໍ່ອຸດົມການສັງຄົມນິຍົມ, ມີຄວາມເປັນເອກະພາບຕໍ່ແນວທາງການປ່ຽນແປງໃໝ່ ທີ່ມີຫຼັກການຂອງພັກ, ຕ້ານແນວຄິດຫລາຍພັກ-ຫລາຍເຄົ້າ, ມີຫຼັກໝັ້ນຮູ້ຈຳແນກມິດ-ສັດຕູ, ບໍ່ແບ່ງພັກແບ່ງພວກ, ມີສະຕິຕໍ່ກົນອຸບາຍຫັນປ່ຽນໂດຍສັນຕິຂອງສັດຕູຢ່າງຈະແຈ້ງ.
* **ຄຸນສົມບັດສິນທໍາປະຕິວັດ:** ມີຄວາມຊື່ສັດບໍລິສຸດ, ມີນໍ້າໃຈເສຍສະຫຼະອັນສູງສົ່ງ ເພື່ອຊາດ ແລະ ເພື່ອປະຊາຊົນ, ມີທັດສະນະມະຫາຊົນ, ມີຄວາມສາມັກຄີພາຍໃນພັກ, ສາມັກຄີກັບມະຫາຊົນ, ປະຊາຊົນບັນດາເຜົ່າໂດຍບໍ່ຈຳແນກເພດໄວອາຍຸຊັ້ນວັນນະ, ມີສະຕິ ແລະ ຄວາມເປັນເຈົ້າການໃນການຄົ້ນຄວ້າຮໍ່າຮຽນ, ຝຶກຝົນຫລໍ່ຫລອມຕົນເອງໃນດ້ານຕ່າງໆ, ມີສະຕິຕໍ່ການຈັດຕັ້ງ, ຕໍ່ກົດໝາຍ ແລະ ລະບຽບການເຊັ່ນ: ການປະຕິບັດຂໍ້ຫ້າມສໍາລັບສະມາຊິກພັກທີ່ໄດ້ກໍານົດໄວ້ໃນກົດລະບຽບຂອງພັກ ແລະ 15 ຂໍ້ຫ້າມ, ກໍາແໜ້ນ 6 ຫຼັກການປ່ຽນແປງໃໝ່ຂອງພັກ, ກົດໝາຍຂອງລັດ, ຕ້ານ ການສໍ້ລາດບັງຫລວງ, ດໍາລັດວ່າດ້ວຍການປະຢັດ ແລະ ຕ້ານການຟຸມເຟືອຍ, ບັນດາກົດໝາຍລັດ ແລະ ລະບຽບການຂອງບໍລິສັດວາງອອກຢ່າງເຂັ້ມງວດ.

**II./ ຄວາມຮັບຜິດຊອບຕໍ່ໜ້າທີ່ວຽກງານທີ່ຖືກມອບໝາຍ**

ມີຄວາມຮັບຜິດຊອບໃນການປະຕິບັດພາລະບົດບາດ, ໜ້າທີ່ ແລະ ຂອບເຂດສິດຂອງຕົນ, ການຄົ້ນຄວ້າຫັນແນວທາງນະໂຍບາຍ, ກົດລະບຽບພັກ, ມະຕິ-ຄໍາສັ່ງ ແລະ ຂໍ້ກໍານົດຕ່າງໆທີ່ທາງ ພັກ-ລັດ ກໍ່ຄືຂັ້ນເທິງວາງອອກນັ້ນໃຫ້ເປັນອັນລະອຽດ, ກົດລະບຽບຂອງບໍລິສັດວາງອອກ ແລະ ວຽກງານທີ່ຕົນຮັບຜິດຊອບ; ຕີລາຄາດ້ານດີ-ຜົນສໍາເລັດ, ດ້ານອ່ອນ ແລະ ຂໍ້ຄົງຄ້າງແຕ່ລະດ້ານໃນການນໍາພາຈັດຕັ້ງປະຕິບັດຜ່ານມາ ລວມທັງການຄົ້ນຄວ້າກໍາແໜ້ນ ແລະ ການນໍາພາຈັດຕັ້ງປະຕິບັດຕົວຈິງໃນຂົງເຂດວຽກງານ; ຕີລາຄາຄວາມຮັບຜິດຊອບໃນການແກ້ໄຂຄວາມທຸກຍາກຂອງຕົນ, ຕ້ານບັນດາປະກົດການຫຍໍ້ທໍ້, ລັດທິເອກະຊົນ, ພະຍາດອາດຍາສິດ, ການສໍ້ລາດບັງຫຼວງທີ່ຂຶ້ນກັບຂົງເຂດຂະແໜງການ ແລະ ທອ້ງຖິ່ນຮາກຖານຂອງຕົນ ແລະ ອື່ນໆ.

**III./ ການປັບປຸງແບບແຜນວິທີເຮັດວຽກ**

ມີສະຕິເຄົາລົບ ແລະ ປະຕິບັດຫຼັກການລວມສູນປະຊາທິປະໄຕຢ່າງເຂັ້ມງວດ, ມີຄວາມດຸໝັ່ນ, ປະຢັດ, ສື່ຊັດເປັນແບບຢ່າງທີ່ດີໃຫ້ແກ່ມະຫາຊົນ, ເຊື່ອໝັ້ນຕໍ່ການນຳພາ, ມີການປຶກສາຫາລືວຽກງານເປັນໝູ່ຄະນະ, ມີການແບ່ງງານ-ແບ່ງຄວາມຮັບຜິດຊອບ, ສຽງສ່ວນໜອ້ຍຂຶ້ນກັບສຽງສ່ວນຫລາຍ, ບຸກຄົນຂຶ້ນກັບການຈັດຕັ້ງ, ການປະຕິບັດແບບແຜນ ແລະ ວິທີນໍາພາແຕ່ລະຂົງເຂດວຽກງານຕໍ່ແຕ່ລະ ການຈັດຕັ້ງທີ່ຂຶ້ນກັບຄວາມຮັບຜິດຊອບຂອງຕົນ; ການລົງໃກ້ສິດຕິດແທດກັບອ້າຍນ້ອງເພື່ອນຮ່ວມງານ ແລະ ຕິດແທດຕົວຈິງໃນການປະຕິບັດລະບຽບ, ເຮັດວຽກແບບມີແຜນການ, ມີການຕິດຕາມ-ກວດກາ, ຕີລາຄາປະເມີຜົນຕິດພັນກັບການແກ້ໄຂຜົນຂອງການກວດກາດ້ວຍຄວາມເດັດຂາດ, ເຂັ້ມງວດ. ມີການລາຍງານວຽກໃຫ້ທາງຂັ້ນເທິງຮັບຊາບເປັນປະຈຳເພື່ອຫາວິທີການແກ້ໄຂບັນຫາທີ່ເກີດຂື້ນນັ້ນໃຫ້ຜ່ານໄປດ້ວຍດີ, ມີປະຊຸມສະຫລຸບຖອດຖອນບົດຮຽນ, ຍອມຮັບຄຳຕິຊົມຈາກໝູ່ເພື່ອນ, ມີການຕິຊົມກັນ, ເຂົ້າຮ່ວມຂະບວນການ ຂອງມະຫາຊົນ, ການລາຍງານຂໍຄໍາເຫັນຊີ້ນໍາຈາກຂັ້ນເທິງ ແລະ ອື່ນໆ.

**IV./ ແບບແຜນດໍາລົງຊີວິດ**

ມີຄວາມເປັນແບບຢ່າງທີ່ດີໃຫ້ແກ່ຂັ້ນລຸ່ມ ແລະ ມະຫາຊົນ, ມີການສຶກສາອົບຮົມຄອບຄົວ, ຍາດຕິພີ່ນອ້ງ, ມີການອອກແຮງງານ, ມີການປະຢັດມັດທະຢັດ, ໃຊ້ຈ່າຍຢ່າງມີເຫດຜົນ, ບໍ່ໃຊ້ຈ່າຍເກີນລາຍໄດ້, ຕ້ານການຫຼີ້ນກິນຟຸມເຟືອຍ, ມີທັດສະນະມະຫາຊົນ ແລະ ມີການພົວພັນໃນສັງຄົມ, ຄວາມເຊື່ອຖືໄວ້ວາງໃຈຈາກສະມາຊິກພັກ, ພະນັກງານ-ລັດຖະກອນ, ມະຫາຊົນ ແລະ ບໍ່ສວຍໃຊ້ຕຳແໜ່ງໄປໃນທາງທີ່ຜິດ, ປະຕິບັດຕາມລະບຽບວິໄນ, ເຄົາລົບກົດໝາຍຂອງລັດຢ່າງເຂັ້ມງວດ, ປະຕິບັດຕາມຮີດຄອງປະເພນີ ແລະ ວັດທະນະທຳອັນດີງາມຂອງຊາດ, ມີຄວາມສາມັກຄີໃຫ້ກຽດຊື່ງກັນແລະກັນ, ຊ່ວຍເຫຼືອຊື່ງກັນ ແລະ ກັນ.

***🟑 ຈຸດອ່ອນ ແລະ ຂໍ້ຄົງຄ້າງ:***

- ການສຶກສາຄົ້ນຄວ້າທາງດ້ານເອກະສານທິດສະດີການເມືອງ, ການນຳເອົາມະຕິຄຳສັ່ງ, ແນວທາງນະໂຍບາຍຂອງ ພັກ-ລັດ ມາຜັນຂະຫຍາຍຍັງບໍ່ທັນໄດ້ດີ ແລະ ທັກສະໃນການໂອ້ລົມຍັງມີຈຳກັດ.

- ການຈັດແບ່ງໜ້າທີ່ວຽກງານໃຫ້ອ້າຍນ້ອງພະນັກງານທີ່ຂື້ນນຳໜ່ວຍງານ, ວິຊາການບາງຄົນຍັງບໍ່ທັນເຂົ້າໃຈວຽກງານຢ່າງເລິກເຊີ່ງໄດ້ດີເທົ່າທີ່ຄວນ.

- ການຊີ້ນຳ-ນຳພາ ພະນັກງານພາຍໃນ ອທອ ພວກເຮົາສ້າງຂະບວນການກິລາ ກັບບັນດາອົງການຈັດຕັ້ງອ້ອມຂ້າງຍັງມີການຈຳກັດເປັນບາງຄັ້ງຄາວ.

- ການຄົ້ນຄວ້າຮໍ່າຮຽນທາງດ້ານພາສາ ແລະ ສື່ສານ ນໍາຄົນຕ່າງຊາດຍັງບໍ່ໄດ້ດີເທົ່າທີຄວນ.

**🟑 ວິທີແກ້ໄຂ:**

ຕໍ່ບັນດາຈຸດອ່ອນ ແລະ ຂໍ້ບົກຜອ່ງ ຕົນເອງຈະຕັດສິນໃຈ ແລະ ມີທິດທາງ, ມີວິທີການປັບປຸງ ແກ້ໄຂ:

- ຈະພະຍາຍາມແກ້ໄຂບັນດາຈຸດອ່ອນຂໍ້ຄົງຄ້າງ ແລະ ເສີມຂະຫຍາຍຈຸດທີ່ດີນັ້ນໃຫ້ພັດທະນາຂື້ນໄປ.

- ຈະເອົາໃຈໃສ່ສຶກສາຄົ້ນຄວ້າໃນທຸກດ້ານເຊັ່ນ: ການສື່ສານພາສາຕ່າງປະເທດ ແລະ ສຶກສາລະບົບໂທລະຄົມອັນໃໝ່ໆ ເພື່ອນຳມາໝູນໃຊ້ເຂົ້້າໃນວຽກງານວິຊາສະເພາະຕື່ມ.

* ຈັດປະເພດຕົນເອງ:

ກ) ຕົນເອງ 🞎 ແຂງ 🞏 ກາງ 🞏 ອອ່ນ 🞏 ເສຍທາດ

ຂ) ກອງປະຊຸມ 🞎 ແຂງ 🞏 ກາງ 🞏 ອອ່ນ 🞏 ເສຍທາດ

ຄ) ຄະນະພັກ 🞎 ແຂງ 🞏 ກາງ 🞏 ອອ່ນ 🞏 ເສຍທາດ

ທີ່ ຫ້ອງການໂພນແພງ, ວັນທີ 5 ກັນຍາ 2019

**ເຊັນເຈົ້າຂອງບົດສໍາຫຼວດ**